CELEX: 62015CN0185
Language: el
Date: 2015-04-22 00:00:00
Title: Υπόθεση C-185/15: Αίτηση προδικαστικής αποφάσεως την οποία υπέβαλε το Vrhovno sodišče Republike Slovenije (Σλοβενία) στις 22 Απριλίου 2015 — Marjan Kostanjevec κατά F&S Leasing, GmbH

3.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 254/4
            
         Αίτηση προδικαστικής αποφάσεως την οποία υπέβαλε το Vrhovno sodišče Republike Slovenije (Σλοβενία) στις 22 Απριλίου 2015 — Marjan Kostanjevec κατά F&S Leasing, GmbH
   (Υπόθεση C-185/15)
   (2015/C 254/05)
   Γλώσσα διαδικασίας: η σλοβενική
   
      Αιτούν δικαστήριο
   
   Vrhovno sodišče Republike Slovenije
   
      Διάδικοι στην υπόθεση της κύριας δίκης
   
   
      Αναιρεσείων: Marjan Kostanjevec
   
      Αναιρεσίβλητη: F&S Leasing, GmbH
   
      Προδικαστικά ερωτήματα
   
   
               1)
            
            
               Έχει ο όρος ανταγωγή, κατά το άρθρο 6, σημείο 3, του κανονισμού [παραλειπόμενα] 44/2001 (1), την έννοια ότι περιλαμβάνει και την αγωγή που ασκείται ως ανταγωγή βάσει του εθνικού δικαίου κατόπιν ακυρώσεως, στο πλαίσιο διαδικασίας αναιρέσεως, αποφάσεως η οποία κατέστη τελεσίδικη και εκτελεστή σε διαδικασία που αφορούσε την κύρια αγωγή της εναγομένης και η εν λόγω υπόθεση αναπέμπεται στο πρωτοβάθμιο δικαστήριο για εκ νέου εξέταση, αλλά ο ενάγων, στην ανταγωγή που θεμελιώνεται σε αδικαιολόγητο πλουτισμό, ζητεί την επιστροφή του ποσού που υποχρεώθηκε να καταβάλει βάσει της ακυρωθείσας αποφάσεως, η οποία εκδόθηκε επί της κύριας αγωγής της εναγομένης;
            
         
               2)
            
            
               Έχει ο όρος «συμβάσεις καταναλωτών», κατά το άρθρο 15, παράγραφος 1, του κανονισμού [παραλειπόμενα] 44/2001, την έννοια ότι περιλαμβάνει επίσης την περίπτωση στην οποία ο καταναλωτής ασκεί αγωγή, με την οποία προβάλλει αίτημα θεμελιωμένο σε αδικαιολόγητο πλουτισμό, ως ανταγωγή, βάσει του εθνικού δικαίου, συνδεδεμένη με την κύρια αγωγή, η οποία αφορά εντούτοις διαφορά σχετική με σύμβαση καταναλωτών, κατά την ως άνω διάταξη του κανονισμού [παραλειπόμενα] 44/2001, και με την οποία ο ενάγων καταναλωτής ζητεί την επιστροφή του ποσού που υποχρεώθηκε να καταβάλει λόγω αποφάσεως (ακολούθως) ακυρωθείσας, εκδοθείσας επί της κύριας αγωγής της εναγομένης και, επομένως, την επιστροφή του ποσού που απορρέει από διαφορά σχετική με σύμβαση καταναλωτών;
            
         
               3)
            
            
               Εάν, στην προπεριγραφείσα περίπτωση, δεν είναι εφικτό να καθοριστεί η δικαιοδοσία ούτε βάσει των κανόνων περί δικαιοδοσίας για την ανταγωγή ούτε βάσει των κανόνων περί δικαιοδοσίας σε συμβάσεις καταναλωτών:
               
                           α)
                        
                        
                           έχει ο όρος «διαφορές εκ συμβάσεως», κατά το άρθρο 5, σημείο 1), του κανονισμού [παραλειπόμενα] 44/2001, την έννοια ότι περιλαμβάνει επίσης την αγωγή με την οποία ο ενάγων προβάλλει αίτημα θεμελιωμένο σε αδικαιολόγητο πλουτισμό, αλλά η οποία ασκείται ως ανταγωγή βάσει του εθνικού δικαίου, συνδεδεμένη με την κύρια αγωγή της εναγομένης, η οποία αφορά τη συμβατική σχέση των διαδίκων, στην οποία αντικείμενο του αιτήματος που θεμελιώνεται σε αδικαιολόγητο πλουτισμό είναι η επιστροφή του ποσού που υποχρεώθηκε να καταβάλει ο ενάγων βάσει αποφάσεως (ακολούθως) ακυρωθείσας, εκδοθείσας επί της κύριας αγωγής της εναγομένης και, επομένως, η επιστροφή του ποσού που απορρέει από διαφορά εκ συμβάσεως;
                           σε περίπτωση καταφατικής απαντήσεως στο προηγούμενο ερώτημα:
                        
                     
                           β)
                        
                        
                           πρέπει, στην προπεριγραφείσα περίπτωση, να εξεταστεί η δικαιοδοσία βάσει του τόπου εκπληρώσεως της παροχής, κατά το άρθρο 5, σημείο 1), του κανονισμού [παραλειπόμενα] 44/2001, λαμβάνοντας υπόψη τους κανόνες που ρυθμίζουν την εκτέλεση των υποχρεώσεων που απορρέουν από αίτημα θεμελιωμένο σε αδικαιολόγητο πλουτισμό;
                        
                     
         
      (1)  Κανονισμός (ΕΚ) αριθ. 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (ΕΕ L 12, 16.1.2001, σ. 1).